
Répáshuta Község Önkormányzata

3559 Répáshuta, Kossuth út 2.

48-10/2015.




     JEGYZŐKÖNYV 

Készült Répáshuta Község Önkormányzata Képviselő-testületének 2015. június 30. napján 17.00 órakor kezdődő üléséről.

Helye: Répáshuta Önkormányzati Hivatal tanácskozó terme

Jelen vannak:
Erdős Tamás polgármester


Telekes Gábor alpolgármester


Kátai Imre önkormányzati képviselő


Orosz Tímea önkormányzati képviselő 


Vass Ferenc önkormányzati képviselő


Dr. Hegyközi Béla címzetes főjegyző

Erdős Tamás polgármester köszönti a képviselőket. Megállapítja, hogy az ülés határozatképes, azt megnyitja. 

Ismerteti a napirendet:

1./ Közbeszerzési bírálóbizottság tagjainak megválasztása
     Előadó: Erdős Tamás polgármester
A napirendi pontot a képviselő-testület 5 igen szavazattal elfogadta.

A polgármester előadja, hogy a „Répáshuta közintézményeinek energetikai felújítása” tárgyú pályázati támogatással megvalósuló beruházásban a Kbt. 122/A.§-a alapján közbeszerzési eljárást kell lefolytatni. A képviselő-testület feladata a bírálóbizottság megválasztása. A bírálóbizottságba célszerű olyan tagokat választani, akik az ajánlatok elbírálásához szükséges közbeszerzési, pénzügyi ismeretekkel rendelkeznek.

A polgármester előadja, hogy az általa javasolt személyekkel előzetesen egyeztetett és megválasztásuk esetén vállalják a feladatot. Ennek alapján a bírálóbizottságba javasolja

dr. Kisely Alexandra közbeszerzési tanácsadót,

Kovácsné Stuller Erzsébet mérlegképes könyvelőt,

Horváth Ágnes főmunkatársat.

Észrevétel nem hangzott el.

Ezt követően 5 képviselő szavazott és 5 igen szavazattal a következő határozatot hozta:

Répáshuta Község Képviselő-testületének

29/2015.(VI.30.) Önkormányzati Határozata

Tárgy: Bírálóbizottság tagjainak megválasztása
Répáshuta Községi Önkormányzat Képviselő-testülete úgy határozott, hogy a „Répáshuta közintézményeinek energetikai felújítása” tárgyú, a Kbt. 122/A.§.(1) bekezdés szerinti közbeszerzési eljárásban a bírálóbizottság tagjának megválasztja:
Dr. Kisely Alexandra közbeszerzési tanácsadót,

Kovácsné Stuller Erzsébet mérlegképes könyvelőt,

Horváth Ágnes főmunkatársat.

Határidő: azonnal

Felelős: Erdős Tamás polgármester

Ezt követően a polgármester megköszöni a részvételt és az ülést bezárja.
Kmf.


Erdős Tamás
Dr. Hegyközi Béla


polgármester
címzetes főjegyző

